Document ID: /roh_data/filtered/fineweb-2-filterrobots_roh.jsonl.gz/64614

Kindes- und Erwachsenenschutzbehörde
Autoritads da protecziun d‘uffants e da creschids
Autorità di protezione dei minori e degli adulti
Tgi ch'è maioren ed abel da giuditgar, è abel d'agir e po pia acquistar dretgs e fundar obligaziuns tras l'agen agir. Abel da giuditgar en il senn da la lescha è mintga persuna che n'è betg privada da l'abilitad d'agir raschunaivlamain, perquai ch'ella è anc fitg giuvna u perquai ch'ella ha in impediment spiertal, in disturbi psichic u sa chatta en in stadi d'aivradad u en stadis sumegliants. La persuna vesa pia l'impurtanza da ses agir e po liquidar sias fatschentas correspundentamain.
Sche la persuna n'è betg en il cas d'administrar sezza sias fatschentas persunalas, dal dretg patrimonial u administrativas, po ella sa drizzar a differentas instituziuns che porschan agid (p.ex. Pro senectute, Pro infirmis, spitex, servetschs socials, servetschs spezials, ulteriurs uffizis e.u.v.). Ella po er conceder il plainpudair ad ina persuna da confidenza.